Joan Alaba

Joan Alaba edo Joan Ibarra (Larrinoa, 1480 - Salamanca, 1537ko iraila) Arabako arkitektoa izan zen. Euskal Herritik kanpora egin zuen lan batez ere. Estilo gotikoaren tradizioan moldatua izan bazen ere, Errenazimentuko berrikuntza batzuk erabili zituen bere obra garrantzitsuetan: Compostelako Santiagoko katedraleko kalostra (1510); Plasenciako katedral berria (1521); Salamancako Irlandarren Ikastetxea (1524), katedral berria (1524tik aurrera) eta San Estebango komentua, eta Compostelako Santiagoko Fonseca ikastetxea (1532-1534).

Litekeena da Juan Gil de Hontañón kantabriar arkitektoaren dizipulua izatea. Plateresko estiloaren sortzaileetako bat izan zen.

Erreferentziak 

Zigoitiarrak
Arabako arkitektoak
Platereskoa Euskal Herrian